ลุ้น SET รีบาวด์ทดสอบแนวต้าน 1,100 จุด รับหุ้นตปท.ฟื้น
นายอภิชาติ ผู้บรรเจิดกุล ผู้อำนวยการสายงานวิเคราะห์เชิง …
31 มี.ค. 2563

นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้คาดว่าจะรีบาวด์ได้ในกรอบจำกัด หลังจากที่ตลาดหุ้นในภูมิภาคเอเชียเช้านี้ได้เคลื่อนไหวในแดนบวกราว 1%
โดยได้รับปัจจัยหนุนจากกองทุนรวมเพื่อการออม (SSF) ที่จะเริ่มขายในต้นเดือนเม.ย. คาดว่าจะมีเม็ดเงินราว 2 หมื่นล้านบาทเข้ามาในระบบ และการเว้นระยะห่างเพื่อลดความเสี่ยงการติดเชื้อไวรัสโควิด-19 ทำให้องค์การอนามัยโลก (WHO) มองถึงจำนวนผู้ติดเชื้อน่าจะทรงตัวได้ในยุโรป นอกจากนี้ จอห์นสัน แอนด์ จอห์นสัน จะร่วมกับสหรัฐฯทำการทดลองวัคซีนต้านเชื้อไวรัสโควิด-19
อย่างไรก็ดี หุ้นในกลุ่มพลังงาน และปิโตรเคมี ยังคงถูกกดดันจากราคาน้ำมันที่ร่วงลง 6% ต่ำสุดในรอบ 18 ปี พร้อมให้ติดตามการประชุมคณะรัฐมนตรี (ครม.) ในวันนี้ และติดตามตัวเลขเศรษฐกิจเดือนก.พ.ที่ธนาคารแห่งประเทศไทย (ธปท.) จะแถลง รวมทั้งติดตามตัวเลข PMI ภาคการผลิตและบริการของจีน
พร้อมให้แนวรับ 1,070 จุด ส่วนแนวต้าน 1,100 ถัดไป 1,120-1,125 จุด